LIETUVOS ISTORIJOS INSTITUTO DARBO TARYBOS
POSĖDŽIO PROTOKOLAS
2026-05-29, Nr. III-10
Vilnius
Posėdis įvyko: 2026-05-29,  (9.00 – 9.45).
Posėdyje dalyvavo: 
LII Darbo tarybos nariai: Ieva Balčiūnė (pirmininkė),  Dalia Dudzinskienė (sekretorė), Mindaugas Maskoliūnas. Nedalyvavo: Valdemaras Klumbys (mokslinė veikla), Jevgenija Vaičiūnienė (atostogos).
DARBOTVARKĖ:
 Informavimas ir konsultavimasis dėl Lietuvos istorijos instituto struktūros siūlomo pakeitimo (projektas).
SVARSTYTA:
1. LII administracijos Darbo tarybai pateikti Instituto struktūros  pokyčių siekiant atliepti Lietuvos Respublikos darbo kodekso 208 str. principą „kitiems sprendimams, galintiems turėti esminės įtakos darbo organizavimui įmonėje ir darbuotojų teisinei padėčiai“. Diskutuota, ar Administracijos aparato didinimas, naujo skyriaus sukūrimas  turės įtakos Instituto darbuotojams, esamiems mokslo skyriams, mokslininkų darbo sąlygoms ir kokybei.  
2. Nuolatinio darbuotojų atstovo saugai ir sveikatai skyrimas.

NUTARTA:
1. Teikti nuomonę pirmuoju svarstytu klausimu ir atkreipti dėmesį į aspektus, kurie gali tiesiogiai įtakoti darbuotojų interesus:
1.1.  Atsižvelgiant į Instituto biudžeto mažėjimo galimybę ir planuojamą naujų administracijos darbuotojų etatų kūrimą, kyla pagrįstas nuogąstavimas dėl planuojamų struktūros pokyčių finansinės naštos. Šiuo metu nėra pateikta aiški siūlomos struktūros pakeitimo finansinė rizika ir šios rizikos suvaldymo strategijos;
1.2   Pateiktame naujo mokslo skyriaus projekte yra numatyti 3 konkretūs darbuotojai, tačiau pažymėta, kad skyriaus darbuotojų branduolys bus plečiamas. Kyla pagrįsti klausimai: Ar naujo skyriaus atsiradimas turės įtakos etatams kituose skyriuose? Ar į naująjį skyrių bus ieškoma darbuotojų iš išorės ar esamiems Instituto darbuotojams bus siūloma pereiti į kitą skyrių, keisti darbo vietą ar pareigybę? Jeigu skyriui bus ieškoma darbuotojų iš išorės, kyla finansinės naštos ir rizikų suvaldymo strategijos problema. 
2.    Suteikti pakankamai aiškios informacijos,  kad darbuotojai nesijaustų nesaugūs dėl ateities.

3.    Skirti laikiną atstovę Ievą Balčiūnę nuolatine darbuotojų atstove saugai ir sveikatai.

Darbo tarybos pirmininkas		                     Ieva  Balčiūnė
Posėdžio sekretorė 				Dalia Dudzinskienė	
